मुंबई. लेखिका शोभा डे के tweet के बाद सुर्खियों में आए 180 किलो के मध्यप्रदेश पुलिस के इंस्पेक्टर दौलतराम जोगावत की गेस्ट्रिक बाईपास सर्जरी सफल हो गई है। कई दिन तक आईसीयू में रखने के बाद सोमवार शाम उन्हें जनरल वार्ड में शिफ्ट किया गया। मंगलवार को उन्हें डिस्चार्ज कर दिया जाएगा। सर्जरी के बाद की उनकी पहली तस्वीरें भी सामने आईं हैं जिसमें वे काफी रिलैक्स लग रहे हैं। 4 किलो वजन हुआ कम ...
- मुंबई के सैफी हॉस्पिटल में हुई इस सर्जरी में उनकी बॉडी का 4 किलो वजन कम किया गया है।
- डॉ मुफ्फजल लकड़ावाला ने बताया कि, "सर्जरी के कुछ घंटों बाद ही जोगावत चलने फिरने लायक हो गए थे।"
- "हमने उनकी मेडिकल रिपोर्ट देखने के बाद गेस्ट्रिक सर्जरी की है। इस सर्जरी के बाद उनकी डायबिटीज, स्लीप एपनिया, पैरों में सूजन और हाइपरटेंशन काफी कंट्रोल में है।"
- दौलतराम के मुताबिक, उनके गाल ब्लैडर के ऑपरेशन के बाद से उनका वजन बढ़ने लगा था। यही उनके मोटापे की असली वजह थी।
15 दिनों तक लिक्विड डाइट पर
- जोगावत अगले 15 दिनों तक लिक्विड डाइट पर हैं। अपनी हेल्थ के बारे में बताते हुए जोगावत ने कहा कि, "अब मैं अच्छा महसूस कर रहा हूं। मैं डॉ लकड़ावाला का शुक्रगुजार हूं कि उन्होंने मेरा फ्री इलाज किया I”
- “मुझे लिक्विड डाइट पर अगले 15 दिनों तक रहना है और उसके अगले 15 दिन तक सेमी सॉलिड डाइट पर रहना है। एक महीने बाद मैं धीरे-धीरे मुझे डाइट बढ़ाने के लिए कहा गया है।”
6 महीने में 40 किलो होगा कम
- हॉस्पिटल के मुताबिक, जोगावत की इस सर्जरी में 3.5 लाख का खर्च आया है। लेकिन उनका फ्री में इलाज किया गया है। उनकी सर्जरी दो डॉक्टरों और एक नर्स की टीम ने किया है।
- डॉ लकड़ावाला के मुताबिक, अगले 6 महीने में दौलतराम का वजन 40 किलो कम हो जाएगा और एक साल में और चालीस किलो वजन कम हो जाएगा।
- ऑपरेशन के बाद पूर्ण रूप से स्वस्थ जोगावत ने 21 फरवरी के बाद जिंदगी में आए उतार-चढ़ाव को याद किया है। उन्होंने लेखिका शोभा डे सहित सभी का धन्यवाद किया है।
- लेखिका शोभा डे के लिए जोगावत ने कहा कि, "वे मेरी बहन जैसी हैं। उनकी बदौलत ही यहां तक आ पाया हूं।"
ट्विट कर शोभा-डे ने उड़ाया था मजाक
- 21 फरवरी को लेखिका शोभा डे ने एक भारी भरकम डीलडौल वाले पुलिस जवान का फोटो ट्वीट किया और साथ में लिखा था, "मुंबई में आज भारी बंदोबस्त है।"
- जिस भारी भरकम डीलडौल वाले पुलिस जवान की फोटो ट्वीट में थी, वह इंस्पेक्टर दौलत सिंह जोगावत की थी, जो मध्यप्रदेश पुलिस का है और नीमच में पदस्थ है।
- शोभा डे के तंज कसने के बाद मुंबई पुलिस भी नाराज हुई थी। मुंबई पुलिस ने तुरंत ट्वीट करके कहा था, "यह पुलिस वाला महाराष्ट्र पुलिस का नहीं है। हम आप जैसे लोगों से और बेहतर नागरिक होने की उम्मीद करते हैं।"
- इस ट्वीट के बाद नीमच पुलिस अधीक्षक मनोज कुमार सिंह भी सामने आये और उन्होंने कहा कि जोगावत बेहद मुस्तैद पुलिस अधिकारी हैं और उन्होंने जिन मामलों में विवेचना की है उसकी तारीफ अदालत भी कर चुकी है।
- वह 'सिंहस्थ कुंभ मेले’ में भी ड्यूटी दे चुके हैं। वह वजन बढ़ने के बावजूद बखूबी ड्यूटी देते हैं।
आगे की स्लाइड्स में देखें और फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva